
PRAEFANDA. 

Mirum  forsan  videatur  nos  argumentum  scri¬ 
bendi  delegisse,  quod  complures  et  celeberrimi 
auctores,  experientia  et  sagacitate  nobis  longe 
meliores,  jampridem  fusissime  tractaverunt. 

Quoniam  vero  Dysenteriam  curare  saepius 
mihi  contigerit,  dum  in  Mari  Mediterraneo, 
Africae  litoribus.  Insulis  Caribbaeis,  America 
Australi  stipendium  facerem ;  necnon  gravem 
illius  accessum  ipse  perpessus  sim,  eo  facilius 
adducar  ut  inde  materiam  Disputationis  In- 
auguralis  sumerem. 

MORBI  HISTORIA. 

Omnibus  anni  tempestatibus  hoc  malum, 
in  regionibus  quibus  maxime  grassatur,  occur¬ 
rere  potest,  autumno,  tamen  proclivior  est,  vel 
tempestate  talium  regionum  pluviali :  quam  ob 
causam,  in  humili  semper  et  paludosa  plaga, 
qualiscunque  sit  coeli  temperies,  reperitur.  Om¬ 
nium  aetatum  corporum,  temperamentorum  ho¬ 
mines  Dysenteriae  obnoxii  sunt ;  maxime  ta¬ 
men  ii  quorum  alvus  natura  datur  mobilior, 
quive  alias  morbo  propensi  sunt;  nulli  tamen 
magis  quam  qui  eodem  quondam  laboraverunt. 

Affectus  iste  cum  aliis  et  inflammatoriis  sae- 
penumero  complicatur,  veluti  Hepatitide,  fe¬ 
bribus  continuis,  remittentibus,  intermittenti¬ 
bus;  quamvis  quatenus  ipse  viderim  lenis  certe 
apparuit,  si  cum  Dysenteria  aliorum  scriptorum 
conferatur. 

Illustrissimo  Culleno  hunc  ad  modum  de¬ 
finitur  :  Pyrexia  contagiosa  ;  dejectiones  fre¬ 
quentes,  mucosae,  vel  sanguinolentae,  retentis 
plerumque  faecibus  alvinis;  tormina;  tenesmus.” 

Haecce  definitio,  nisi  si  pyrexiae  contagiosae 

objicias,  ea  perspicuitate  et  accuratione,  qua 
scripta  praeclari  hujus  Professoris  semper  ni¬ 
tent,  delineatur  atque  si  recentiorum  labores 
hunc  morbum  a  contagione  vindicarunt,  posteri 
utique  juniores  exinde  multum  incommodi  et 
anxietatis  evadunt. 

Exempla  vero,  quae  proprio  marte  nobis  ob¬ 
servata  sunt,  indicia  et  ordinem  qui  sequitur^ ' 
demonstrabant. 

Dolorem  capitis  molestum  aeger  conquestus 
est,  sitim,  flatum  per  intestina;  tormina,  crebra 
sed  irrita  dejiciendi  voluntas,  conamina  ad  idem 
graviora,  insueta. 

Pulsus  intenditur,  lingua  albet  Ingraves- 
cento  morbo,  mala  quoque  exacerbantur,  dolor 
capitis,  nausea,  sitis  in  dies  molestior,  tormina 
gravissima  hunt ;  dejiciendi  cupiditates,  tenes¬ 
mus,  misere  importunae  :  lingua  materia  qua¬ 
dam  flava  tenace  obtegitur.  Vasorum  actio 
haud  parum  vehementior  fit,  pulsu  interea  cen¬ 
ties,  etiam  qenties  vigesiesque  in  tempore  solito 
micante :  oculi  hebetes  apparent,  spiritus  cele¬ 
rat  ior. 

Quod  ad  materiam  dejectam,  haec  varia  ad¬ 
modum  erat.  Primo  stercora  duriora  fere  de- 

sceadimt, 

scendunt,  nigricantia,  muco  et  sanguine  obvo¬ 
luta,  aliquando  ex  his  omnino  constituta,  sed 
tunc  parcissima  et  cum  tenesmo  dolente.  Alias 
cinerei  coloris  essent,  copiosa,  odore  caren¬ 
tia  :  alias  viridescerent,  jam  biliosa  et  foeti¬ 
dissima. 

Talis  fere  morbus  existebat,  qui  propriae  ob¬ 
servationi  semet  offerebat,  curationi  quidem 
jam  dicendae  plerumque  cessurus. 

Tibi  igitur  malum  apud  alios  descriptum  le¬ 
genti  haec  non  nisi  simplicissima  ejus  species 
jure  videbitur. 

Hi  vero  scriptores  cito  sed  paulatim  ingra¬ 
vescere,  aut  in  habitum  vetustum  properare 
morbum  conspexere.  Quum  morbus  exacer¬ 
batur,  tum  pulsus,  durissimus,  fortis,  frequens ; 
cutis  ardens,  arida ;  sitis  importuna :  si  quid 
ventriculo  fuerit  assumptum,  aut  vomitu  statim  i 
rejicitur,  aut  molestum  ponderis  cujusdam  ibi 
loci  sensum  efficit.  Sumpto  quidem  vel  noni, 
sumpto  in  ventriculum  cibo,  vomitus  semper' 
misere  vexat,  respiratio  magis  adhuc  citatur;; 
cupiditates  denique  desidendi  tam  crebro  rede-- 
unt,  ut  aegre  lecto  quiescere  hominem  sinant.. 
Interea  membranulae  quasi  dejiciuntur,  ut  etiam  i 

sanguis  modo  miscellaneus,  modo  purus.  Uri» 
na  simul  difficile  excernitur,  vel  in  nonnullis 
exemplis  supprimitur. 

Morbus  pari  passu  cum  aegri  cruciatibus  pro¬ 
greditur.  Subinde  per  anum  materia  fertur 
sanguinea,  biliosa,  viridis ;  atque  malum  ad  ex¬ 
itum  funestum  deproperat.  Delirium,  cum  sin¬ 
gultu,  tendinum  subsultu,  sudoribus  viscidis  ac¬ 
cedunt,  membra  extrema  inalgescunt,  motus 
sanguinis  vasorum  languet,  brevique  aeger  mi¬ 
seriis  morte  liberatur. 

Quando  hoc  malum  pestiferum  non  fuerit, 
dum  acutum  vigeret,  sed  in  veterem  conditio¬ 
nem  transierit,  omnia  indicia  molesta  imprimis 
plus  minusve  levantur,  praesertim  tormina,  te¬ 
nesmus,  desidendi  cupiditas,  adeo  ut  qui  mor¬ 
bum  non  probe  noverunt,  hominem  cito  ad  va¬ 
letudinem  rediturum  crediderunt,  quod  nonnuo- 
quam  vero,  licet  rarissime  accidit.  Longe  enim 
saepius  refectione  lenta,  diutina,  maceratur,  aut 
vivere  simul  et  cruciari  desinit. 

Vetusto  quidem  morbo,  alvus  varia  admoduin 
tam  specie,  quam  mistura  existit :  crebro  de¬ 
scendit,  sexies  usque  vel  octies  in  die,  modo 
vero  aquosa,  modo  rursus  naturae  proxima. 

Subinde 

Subinde  quoque  muco  vel  sanguinis  pauxillo  > 
mista,  vel  cinerei  pallidi  coloris,  quae  omnes 
variationes  ejus  intra  breve  spatium  accidere 
possunt. 

Sub  eadem  morbi  forma,  cibi  appetitus  non 
multum  laeditur ;  sed  statim  ac  quiddam  aeger 
cepisset,  desidendi  illico  cupiditas  invaserit ;  quod 
baud  semel  notavi,  cum  torminibus  gravioribus, 
neque  raro  cum  cibo  foras  parum  concocto  ex- 
euate. 

Cutis  fere  arida,  cum  lenta  febre,  vespere  aut 
nocte  intempestiva  accedente  :  cubantis  vultus 
denique  fit  fuscus,  luridus,  corpus  extenuatur, 
atque  a  nisu  levissimo  sudore  diffluit. 

Cuticulae  quoque  exulcerationes,  ulceraque 
prope  anum  videntur,  a  stimulo  nimirum  dejec¬ 
tionum  acrium  provenientia,  necnon  ab  irrita¬ 
tione  conaminum  ut  stercora  expellantur  irri¬ 
torum  ;  quae  vero  tandem  elicita,  cruciatum 
misero  ardoremque  nefandum  simul  afferunt. 

Hunc  ad  modum  plerumque  perseverat  mor¬ 
bus  longus,  donec  sensim  meliorescens  Dysen¬ 
tericum  in  sanitatem  restituat,  vel  contra  mul¬ 
tum  exacerbatus  vires  surripiat. 

(Juod  ad  febris  comitantis  ingenium  pertinet, 

liaec  plerumque  continuare  vel  remittere  visa 
est,  sic  tamen  ut  speciem  intermittentis  iion- 
nunquam  induerit. 


VV 


QUAE  CORPORE  INCISO  VIDENTUR. 

Quemadmodum  corpora  Dysenteria  consump¬ 
ta  semet  habere  incisori  ostendant,  infra  do¬ 
cetur. 

Abdominis  pariete  reciso,  reflexoque,  vasa  in 
omento  et  mesenterio  sanguinem  vehentia,  haud 
mediocriter  eodem  distenta  apparent.  Hepar 
in  inflammatione  fuisse  invenitur,  cujus  asse¬ 
clae  quoque,  amplificatio,  durities,  neque  raro 
abscessus  unus  et  alter  in  substantia  penitiore 
deprensus.  Fellis  vesica  nonnunquam  augetur, 
et  bilis  quam  continet,  varia  admodum,  modo 
tenax,  lenta,  modo  coagulata,  apparet.^* 

Colon  saepe  crassius,  contractum ;  alias  gan¬ 
graena  implicatum,  aut  per  tunicam  villosam 

ulceribus 


*  Vide  JoANT^is  PiiiNGLE  Librum  de  Exercitus  Morbis. 

ulceribus  et  abrasione  deforme ;  rectum  ulcera¬ 
tum  aliquando,  gangraena  quoque  affectum,  ne¬ 
que  tenuiora  intestina  inflammationis  notis  ca¬ 
rent. 

In  Dysenteria  protracta  praeter  species  supra 
comprehensas,  lien  et  pancreas  aucta,  indurata, 
videntur  :  glandes  mesentericae  saepe  duplo 
augmentantur,  tubercula  colon,  inter  tunicam 
nimirum  villosam  et  musculosam,  obsident. 

CAUSAE  PRAEDISPONENTES. 

Quoniam  autumnum,  vel  tempestates  plu¬ 
viosas  Dysenteria  maxime  infestet,  sub  hoc  lo¬ 
co  auctores  plura  ad  coeli  habitum  spectantia, 
ut  causas  praedisponentes  referre  solent :  exem¬ 
pli  gratia  calorem  universum,  humoremque,  ex¬ 
halationes  rerum  herbacearum  simul  computres¬ 
centium. 

Eques  clarissimus  Joannes  Pringle  sangui¬ 
nis  quoque  putredinem  praeter  naturam  ad 
Dysenteriam  praeparare  corpus  proposuit.  Haec 
verba  habet : 


«  For, 

For,  in  general,  it  may  be  remarked,  that 
this  disease,  ceteris  paribus^  prevaiis  mostly, 
among  such  as  are  of  a  scorbutic  (that  is  a  pu- 
trid)  habit,  or  among  the  poorer  people,  who, 
from  foul  air,  bad  diet,  and  nastiness,  are  most 
liable  to  putrid  diseases.” 

Annis  salutis  millesimo  octingentesimo  nono 
et  decimo,  quando  Mari  Mediterraneo  medici¬ 
nae  officio  fungerer.  Dysenteria  diversis  tem¬ 
poribus  navem  nostram  aggressa  est ;  et  quam¬ 
vis  socii  navales  scorbuto  haud  pauci  labora¬ 
rent,  et  communi  navis  commeatu  vesci  nihilo¬ 
minus  cogerentur,  non  ideo  huic  morbo  eos  ob- 
noxiores  esse  observaveram. 

Carnium  salinarum  per  longas  navigationes, 
nec  ut  decet  intermissarum,  convictus,  alii  cau¬ 
sati  sunt ;  aquam  quoque  nimis  diutino  situ 
corruptam ;  de  quibus  hoc  saltem  annotare 
possum,  quod  navis  bellicae  cui  medicinam  eo¬ 
dem  mari  facerem,  nautae  per  annum  dimi¬ 
diumque  non  nisi  ter  cibum  ex  carne  recenti 
sortiebantur,  nave  nimirum  per  id  temporis  in 
alto  detenta  ;  neque  tamen  videre  potui  illud 
ullo  in  modo  ad  morbum  disponere  aliquerii, 

^  qualiscunque 

qiialiscunqiie  esset  valetudinis,  aetatis,  tempera¬ 
menti,  corporisve  constitutionis. 

Commoratio  sub  coelo  fervidiore  diuturna, 
vigorem  corporis  universi  imminuendo,  debilita¬ 
tem  praecipue,  et  languidum  circuitum  Hepatis 
inducendo,  causa  ni  fallor,  maxime  generalis  et 
potentissima  praedisponens  existit. 

Circuitu  quidem  sanguinis  per  hepar  praeter 
naturam  languente,  manifestum  fit,  plenitudi¬ 
nem  universam  vel  congestionem  cito  factum 
iri  iii  vasis  intestinorum  quae  venam  portarum 
maxime  constituant;  manifestum  quoque,  ut 
haec  Plethora  vasorum  in  intestinis,  ea  ad  in¬ 
flammationem  proclivia  redditura  sit. 


CAUSAE  EXCITANTES. 

Frequentissimae  inter  causas  Dysenteriae 
sunt  magnae  et  subitae  tempestatis  conver¬ 
siones,  a  calore  ad  frigus,  quae  fere  per  tempes¬ 
tates  regionum  calidarum  pluviales  videntur. 

Frigus  vel  humor  corpori  universo,  aut  parti 
tantum  veiuti  membris  inferioribus  admotum, 

pleno 

pleno  sed  nocturno  Jove  dormiisse,  roribus  fri¬ 
gidis,  gravioribus  harum  regionum  patefactum  ; 
malum  saepius  induxerunt.  Sic  nautis  militi¬ 
busque  postquam  liquoribus  vinosis  probe  poti 
fuerint,  noctem  totam  humi  ebriis  stertere  fa- 
miliare  est,  nec  raro  morbo  exinde  vexari. 

Aquam  frigidam  in  ventriculo  subito  et  large 
assumptam,  corpore  interim  nimium  excalefac- 
to,  et  sudore  fluente,  vel  exercitatione  quavis 
fatigato,  haud  paUCi  homines,  ut  mihi  probe 
constat,  morbum  ipsis  incitasse  affirmarunt. 

Victus  quoque  mutationes  aliquas  ortum 
morbo  praebuisse  nonnulli  scripserunt.  Saepe 
utique  observavi  quum  a  longa  navigatione  in 
portum  rediremus,  per  quam  carnibus  salitis 
plerumque  vescebamur  quumque  portu  accepti 
socii  navales  larga  copia  ciborum  recentium, 
sicuti  carnium,  olerum,  aut  frugum  semet  in¬ 
gurgitarent,  plures  tum  Dysenteriae  semet  si¬ 
mul  ostenderent. 

Quidem  auctores  contagium  insignes  partes 
agere  in  malo  hoc  concitando  intelligunt,  apud 
quos  praestantissimus  Joannes  Pringle,  ut 
infra,  locutus.^' 

Iu 

^  Vide  p.  256  ejus  libri. 

In  camp,  the  contagion  passes  from  one 
who  is  ili  to  his  companion  in  the  same  tent, 
and  from  thence  perhaps  to  the  next* 

“  The  foul  straw  becomes  infected.  But  the 
great  source  of  contagion  seems  to  be  the  pri- 
vies,  after  they  have  received  the  dysenteric 
excrements  of  those  who  first  feli  ili.  The  hos- 
pitals  likewise  spread  it ;  for  those  who  are  ad- 
mitted  with  the  flux,  not  only  give  it  to  the 
rest  of  the  patients^  but  to  the  nurses  and  other 
attendants  on  the  sick.” 

Hanc  tamen  sententiam  observationes  quas 
Hunter,  Johnson,  aliique  medici  institue¬ 
runt,  homines  morbum  nimirum  pessime  exa¬ 
cerbatum  in  variis  regionibus  abunde  contem¬ 
plati,  omnino  repudiunt,  nec  contagio  Dysen¬ 
teriam  gigni  concedunt,  quapropter  parum  hic 
dicendum  mihi  puto.  Nihilominus  haud  infi* 
cias  irem,  febrem  Dysenteriae  comitem  a  variis 
rebus  quales  illustris  supra  laudatus  Eques  re¬ 
censuit  conjunctis,  gigni  subinde  potuisse,  ve- 
luti  immunditia  aere  impuro,  victu  tenui,  simili¬ 
busque  ;  annon  vero  morbus  de  quo  sermo  est 
ab  iisdem  unquam  nascatur,  dubium  maximo- 
pere  videtur. 

CAUSA 

CAUSA  PROXIMA. 

Opiniones  de  causa  Dysenteriae  proxima 
variae  admodum  prolatae  sunt.  Cullenus 
inclytus  ille  putavit^  quoniam  Coli  Intestini  lu¬ 
men  per  varias  illius  partes  coarctatum  ex  morte 
inveniretur,  istam  necessario  a  contractione  hu¬ 
jus  tubi  quadam  spasmodica  pendere. 

Alii  ad  inflammationem  coli  vel  intestini  in¬ 
ferioris  imputarunt,  opinio  me  judice  multo 
veri  similior.  Sed  omnes  hujusmodi  conjectu¬ 
rae  minus  placent  si  cum  auctore  quodam  nu¬ 
pero  comparentur.  In  causis  praedisponentibus, 
jam  hepar  affici  diximus,  sic  ut  vasa  venam 
portarum  componentia  plenitudine  turgeant  ; 
cujus  rei  origo,  progressus,  eventus^  sic  a  Doc- 
tore  Johnson  compte  recensentur : 

The  equilibrium  of  the  circulation  becomes 
disturbed.  In  consequence  of  the  torpor  in  the 
extreme  vessels  on  the  surface,  the  volume  of 
blood  is  directed  to  the  interior,  and  the  ba- 

lance 

*  Quae  Theoria  tamen  a  Thoma  Clarke^,  in  libello  de 
morbis  regionum  calidarum  jam  ante  li^Ol  prolata  est. 
Gujus  vide  paginam  61. 

lance  is  stili  farther  broken  by  the  check  which 
the  portal  current  meets  in  the  liver,  from  a 
corresponding  torpor  in  the  extreme  or  secret- 
ing  vessels  of  that  organ  ;  the  efFect  of  which  is, 
that  the  plethora  in  the  coeliac  and  mesenteric 
circles  is  now  greatly  augmented,  and  febrile 
symptoms  commence.  The  perspiration  being 
stopped,  a  vicarious  discharge  of  mucus  and 
acrid  serum  is  thrown  from  the  extremities  of 
the  turgid  mesenteric  vessels  upon  the  internal 
surface  of  the  intestines,  which  by  this  time  are 
in  a  state  of  irritability.  The  disease  now  be- 
gins  to  exhibit  itself  unequivocally,  by  the  un- 
easiness  in  the  bowels,  the  frequent  desire  to  go 
to  stool,  and  the  mucous  discharges.” 

Haec  opinio  ex  accuratissima  Pathologia 

deducta  videtur.  Quod  enim  jecoris  munera  in  i 

I 

Dysentericis  mire  turbentur  inter  omnes  con¬ 
venit  medicos  qui  artem  coelo  ardentiore  ex¬ 
ercuerunt  :  neque  minus  a  corporis  incisione  fa¬ 
brica  ejusdem  morbose  mutata  demonstratur. 

Morbi  tamen  exempla  quae  viderim  ad  prio¬ 
rem  affectum,  functiones  nempe  perturbatas 
tantummodo  pertinebant,  nulla  enim  mutatae 
compaginis  unquam  nobis  occurrerunt.  Ignos¬ 
cendum 


DE  dysenteria. 


15 


cendum  mihi  itaque  spero,  si  ab  auctore  supra 
laudato  paulo  dissentiam,  cum  vasorum  portae 
congestionem  non  nisi  a  hepate  corrupto  et  ob¬ 
structo  exoriri  ponat ;  etiamsi  huic  quando  oc¬ 
currerit  casui,  opinio  ejus  de  ortu  dysenteriae 
optime  accommodatur. 

Liquet  nihilominus,  quod  Dysenterici  e  regi¬ 
onibus  calidis  nuper  reduces,  quibusque  Hepatis 
vasa  extrema  perturbationem  tantummodo  tem¬ 
porariam  subierunt  nullum  vero  sanguini  impe¬ 
dimentum  opponunt,  congestionem  in  vasculis 
intestinorum  pati  nequibunt.  Contra,  ubi  jecur 
ante  morbo  corruptum  est  ab  assidua  coeli  ca¬ 
lidioris  labefactione,  vitae  erroribus,  aliisque  si¬ 
milibus  :  ubive  hominem  Dysenteria  pluries  re¬ 
petiit,  vel  longam  induit  indolem  ;  tum  Hepa¬ 
tis  depravationem,  et  plenitudinem  circuli,  quem 
portalem  Johnson  appellavit,  fieri  jure  suspi¬ 
ceris. 

Hic  vero  jecoris  affectus,  et  plenitudo  circuli 
portarum  nil  praeter  causam  praedisponentem 
haberi  satis  potentem  debebit.  Est  quoddam 
adhuc  necessarium,  ni  fallor,  ut  causa  hujus 
morbi  proxima  constituatur,  et  hanc  inflamma¬ 
tione  vehementi  membranae  intestinorum  inter¬ 

nae  constare  puto,  notionem  quam  Claiike  li¬ 
bello  citato  ediderat,  et  Harty'^  in  tractatu 
de  Dysenteria  tuetur. 

Hoc  proposito,  videlicet  membranam  intes¬ 
tinorum  interiorem  inflammatione  correptam 
esse,  non  solum  quae  vivo  homine  visa,  sed  quae 
cadavere  offeruntur,  facile  explicabis.  Inflam¬ 
matio  quidem  a  frigore  solo  excitetur.  Hepate 
non  aliter  affecto  quam  quod  vasa  secernentia 
pro  tempore  perturbentur  ;  illis  tamen  qui  coe¬ 
lum  torridum  diu  incoluerunt,  morbus  levior  vel 
gravior  viscus  illud  affecisse  reperietur.  Atque 
hic  causae  proximae  conspectus  varium  succes¬ 
sum  medicamentorum  variorum  explanaturus 
est. 


DIAGNOSIS. 

Dysenteria  sibi  semper  adeo  similis  appa¬ 
ret  ut  imperitissimus  medicorum  vix  possit  in 
tantum  errorem  incidere  quantus  esset  hunc 
cum  morbo  quovis  alio  confundere. 

^  A  cholera 

^  Vide  Clarke,  p.  49,  et  Harty,  p.  3. 

A  cholera  morbo  distinguitur  crebro  vomitu 
materiae  biliosae  cum  dejectione  alternato,  tor¬ 
minibus  minus  gravibus  ex  intervallo  redeunti¬ 
bus  :  dejectionibus  sanguine  plane  vacuis,  parvo 
tenesmo :  febre  denique  levissima  Choleram  ple¬ 
rumque  comitata. 

A  Diarrhoea  facile  distinguitur,  imprimis  per 
febris  absentiam,  tormina  minus  constantia,  mi¬ 
nus  violenta,  per  dejiciendi  desiderium  levius, 
aspectum  denique  stercorum  ipsorum. 

Dysenteria  cum  Enteritide  aut  Colica  non 
facile  confundatur,  quibus  morbis  alvus  pertina¬ 
citer  astricta  est,  dolor  fixus  perpetuus :  febris 
quoque  inflammatoriae  plus  minus  a  morbi  in¬ 
itio. 


PROGNOSIS. 

Qt 

Dysenteria  magna  cum  cautione  praesagire 
oportet.  Junioribus  aut  obesis  minus  periculi  est 
quam  vetulis  infirmis  :  experientia  enim  proba¬ 
vit,  debilitatem  quomodocunque  inductam,  ce¬ 
leri  et  felici  morbi  terminationi  semper  obstare. 

c  Febris 

Febris  vehemens,  dolor  Hepati  infixus,  deli¬ 
rium  cito  apparens  formas  Dysenteriae  pericu¬ 
losiores  denotant. 

Tormina  crudelia,  dejectiones  foetidae  cum 
sanguine  et  materia  viridi,  biliosa :  lingua  nigra, 
cibi  plane  fastidium,  haec  cum  aliis  jam  dictis 
semper  indicia  portentiora  habentur  ab  iis  qui¬ 
bus  morbum  graviorem  oppugnare  contigit. 

r 

DE  SIGNORUM  RATIONE. 

Vomitus  quem  saepe  molestissimum  Dysen¬ 
terici  patiuntur,  statum  illius  organi  irritabilem 
indicat :  a  consensu  nimirum  cum  intestino  jam 
morboso. 

Tormina  cruciabilia  contractionibus  intesti¬ 
norum  sub  inflammatione  tribuantur,  quas  tam 
faeces,  quam  materia  acerrima  ipsis  se  ^a, 
concitarunt,  tenesmus  ab  iisdem  prodii-,  ar, 
rectum  intestinum  nunc  valde  irritabile  stimu¬ 
lantibus,  perpetuumque  dejiciendi  desiderium 
conservantibus. 

<iuoniam  corporum  incisiones  docuerunt  ul¬ 


cera 

cera  subinde  haud  modica  in  colo  et  recto  prius 
existisse,  conjiciunt,  igitur,  satisque  probaliter, 
membranulas  faecibus  repertas  exulcerationes 
fuisse,  exque  facie  horum  intestinorum*  cruda, 
separatas. 

Ulceratio  quidem  et  Rosiones  diversarum  ca¬ 
nalis  ciborum  partium,  praesertim  coli  et  rectij 
originem  praebent  sanguini  per  inferiorem  par¬ 
tem  demisso. 

Urinae  nonnunquam  hoc  morbo  supprimun¬ 
tur,  cujus  rei  causa  manifeste  ab  inflammatione 

t 

aut  irritatione  vesicae  ipsius  petenda  est ;  vel 
a  consortio  quodam  hanc  inter  visceraque  abdo¬ 
minis  alia  subsistente. 


MEDELA. 

Quum  prima  hujus  opusculi  parte  mala  dy¬ 
senterica  descripserim  praecipue  ut  mihimetipsi 
visa  sint  quando  isthaec  videndi  facultas  esset : 
ideo  hic  loci  curationem  quam  ipse  secutus  sum 
imprimis  proponam,  aliorum  qui  graviorem  mor¬ 
bum  viderunt  tractationem  adjecturus. 


Quando 

Quando  aeger  de  indiciis  jam  descriptis  que¬ 
reretur  statim  catapotium,  Ipecacuanbae  grana 
tria,  radicis  rhei  palmati  tantumdem  habens, 
devorare  jussus  est,  tertia  quaque  hora  donec 
nausea,  vel  lenis  vomitio  superveniunt.  Potui 
interea  decoctum  avenaceum  supertartrate  potas- 
sae  sic  acescens,  ut  gratius  sorbenti  esset,  pro¬ 
pinatur.  Quandocunque  effectus  supra  dicti 
contigissent,  tum  libera  sudoris  effusio  seque¬ 
batur,  praecipue  vero  per  truncum  corporis; 
tormina  levabantur,  atque  desidendi  cupiditas, 
quae  antea  urgebat,  nunc  multum  leniebatur, 
vel  prorsus  quiesceret.  Stercora  quoque  copio¬ 
sius  descendebant  neque  ullo  fere  tenesmo.  ^ 

Quum  vero  saepius  acciderit  ut  pilulae  non 
alvum  aperient,  eaque  torpore  compressa  per 
horas  aliquot  etiam  diem  unum  et  alterum 
quamvis  aeger  dolore  vacuus,  maneret,  grana 
sub  muriatis  hydrargyri  quatuor,  cum  uncia 
sulphatis  magnesiae  sodaeve  praecipiebam, 
quae  alvum  satis  exoneraret.  Pleri sque  certe 
hoc  non  opus  esse  inveni,  quippe  quos  pilulae 
satis  efficaciter  sordibus  consolidatis  purgarent ; 
quo  facto  valetudo  fere  levi  negotio,  rediret. 

Ubi  purgantibus  uti  medicamentis  liberius 


coactus 

coactus  sum,  ut  alvum  probe  reserarem,  proflu¬ 
vium  fere  plurium  fuit  dierum  cum  torminibus 
levibus,  et  cupiditate  dejiciendi,  quae  tandem 
omnia  potio  cretacea  cum  opio  repetita  tollebat. 

Quandoquidem  ab  aucto  vasorum  labore,  aliis 
febris  indiciis  proclivitatem  ad  inflammationem 
suspicabar  octodecim  vel  viginti  sanguinis  un¬ 
cias  detraherem,  quinetiam  eodem  Dj^senterico 
hoc  iterare  coactus  sum,  haud  sine  insigni  ae¬ 
grotantis  beneficio. 

In  aqua  tepida  desidere,  a  Celso  laudatura, 
tormina  et  tenesmum  efficacissime  levabit.  Ad 
hanc  animum  primum  attendi  cum  ipse  anno 
1816,  apud  Insulam  Jamaicam  Dysenteria  cor¬ 
reptus  essem,  et  adeo  misere  tenesmo,  tormini¬ 
bus,  et  desidendi  cupiditate  vexatus,  ut  per 
plures  noctes  quiescere  non  possem.  Forte 
occurrebat  quod  nonnihil  auxilii  a  fomentis  ca¬ 
lidis  ad  abdomen  et  anum  adipiscerer,  ideoque 
memet  in  solium  aquae  calidae  per  horam  dimi¬ 
diam  demisi,  idemque  saepius  in  die  repetivi. 
Hoc  simul  cum  curatione  supra  comprehensa, 
quietem  placidissimam  mihi  noctu  comparavit, 
insigne  quoque  omnium  molestiarum  levamen. 

Quin 

Quin  etiam  eodem  successu  postea  in  nave  feti-* 
citer  exhibitum  vidi. 

Talis  fere  ratio  medendi  fuit  in  plurimis  Dy¬ 
sentericis  quos  curare  nobis  contigit  per  qua- 
tuor  fere  annos,  in  locis  ante  dictis,  commoran¬ 
tibus,  quae  quidem,  ut  mihi  gratuler,  nullo  in 
exemplo  non  felicissima  erat.  Quum  vero  in 
his  exemplis  nulla  hepatis  affectio  visa  est,  usus 
hydrargyri  neque  indicatus  fuit,  nec  libere 
nobis  adhibitus.  Si  res  tamen  aliter  se  habu¬ 
isset,  hoc  praestantissime  auxilio  certe  usus 
essem,  et,  quousque  tuto  praeberi  possit,  prae¬ 
buissem.  ' 

Tractatio  illius  quam  descripsimus  haud  ab- 
-  vsimilis  aliquot  jam  annos  apud  Indias  Orienta¬ 
les  et  Europaeos  obtinuit,  et,  pari  ut  videtur 
profectu.^  Quod  tamen  plerique  recentiorum 
medicorum  praeceperunt  sub  murias  hydrargyri 
est,  scrupulis  singulis  administratus,  opio  et 
.  pulvere  oxido  antimonii  cum  phosphate  calcis 
commixtus,  et  saepius  iteratus  interdiu  donec 
saliva  fluxerit ;  ratio  vel  praecipue  locis  inter 

tropicos 

*  Vide  Pringle  de  Exercitus  Morbis,  26l,  necnon 
Curtis  de  Morbis  Indiae. 

tropicos  accommodata  ut  observationes  viri  so- 
lertissimi  docent.* 

But,”  inquit,  wlienever,  in  doubtful  cases, 
I  had  occasion  to  push  boldly  on  for  ptyalism, 
I  gave  the  calomel  in  scruple  doses,  which  I 
found,  by  repeated  experience,  to  sit  easier  than 
either  a  smaller  or  a  larger  quantity  of  that 
medicine* — a  curious  but  a  certam  fact.” 

Idem  fasciam  laneam  abdomini  circumdatam 
usui  commendat,  bydrargyri  unguento,  et  opio 
imbutam. 

Protinus  sub  morbi  initio  sanguinis  missio 
liberalis  magnopere  profuit,  praesertim  cum  plu¬ 
rimum  sanguinis  sedibus  descenderit,  neque  ul¬ 
la,  ut  apparet,  debilitas  injuriosa  subsecuta  est, 
quantiimeunque  haec  olim  apud  medicos  in  re¬ 
gionibus  calidis  metueretur.  Profuerunt  quo¬ 
que  enemata  mollia,  oleosa,  balneum  calidum, 
fomenta  calida  ad  tenesmum  et  tormina  le¬ 
vanda. 

4- 

Vomitoria  de  ipecacuanha  et  tartrate  anti- 
monii  et  potassae  administrata  sunt  Dysenteria 
ingruente :  nonnulla  quoque  purgantium  miti¬ 
orum, 


^  Doctoris  Johnson  Librum  de  Dysenteria,  370-1. 

orum,  ut  sulphas  sodae,  sulphas  magnesiae  et 
oleum  ricini ;  cum  diaphoreticis  et  opiatis  per  om¬ 
nia  ejus  tempora  ;  et  vario  profectu  exhibita  sunt. 

Variis  nunc  remediis  quibus  Dysenteriae  acu¬ 
tae  mederi  conamur  expositis,  proximum  est  ut 
quaedam  de  longa  subjiciamus.  Experimentis 
jampridem  constat,  sanationem  hujus  morbi 
temporis  multum  pendere  ab  aegri  conditione, 
quod  ad  res  aliquas ,  externas  :  quam  ob  causam 
homo  collocandus  est  ut  aeris  libero  perflatu, 
munditia  accuratissima  fruatur.  Quod  ad  me¬ 
dicamenta,  in  longa  Dysenteria  profutura,  lon¬ 
giora  exempla  quae  ego  quidem  videram,  potui 
cretaceo,  confectioni  Aromaticae,  et  opio  repe¬ 
tito  cesserunt :  alii  ab  acido  nitroso  poto,  vel 
kino,  catechu,  aliisve  a‘^tringentibus :  emplas¬ 
tris  vesicantibus  parti  abdominis  dolenti  admo¬ 
tis,  vel  Opio  in  rectum  intestinum  immisso, 
convaluerunt.  Omnino  tamen  scriptoribus  non¬ 
nullis  assentior  hunc  morbi  statum  saepe  sanes¬ 
cere  non  posse,  nisi  coelo  mutato  vel  Hydrar- 
gyri  actione.  ^ 

Quum  Dysenteria  stadia  sua  varia  percurrit, 
sed  alicui  ex  his  medicationibus  tandem,  cessit, 
haud  raro  accidit  ut  aeger  multa  debilitate,  lan¬ 
guore 

guore  cibique  fastidio  vexatur :  talibus  autem 

Quassiae  infusa  fere  auxiliari  reperi.  . 

Victus  lenissimus  esse  debet,  omnibus  oleosis 

vitatis.  In  morbo  longo  farina  ex  lacte  cocta, 

orchis  gluten  vel  marantae  arundinacea  cum 
vino  et  saccharo  pauxillo,  cibum  lenem  simul 

et  nutrientem  aegrotanti  constituet. 

Vestitui  quam  maxime  attendendum  :  utpote 
,  qui  semper  ex  calidissima  materia  confici  debet, 
*  pedes  utique  calidos  et  siccos  servare,  omnem 
errorem  vel  insolitam  indulgentiam  sedulo  vi¬ 
tare  debent.  Hae  cautelae  eo  magis  neces¬ 
sariae  erunt,  si  reputemus  quam  pronus  hic  mor¬ 
bus  ad  pristinam  malignitatem  recurrere,  in  iis 
qui  semel  impetum  ejus  sustinuerunt. 

